<p>اضطراب ما بعد الصدمة&nbsp;</p><p><br></p><p>في فيديو الليله عايزين نعرف بعد الآثار النفسية المرينا بيها شنو نوعية المشاكل أو Disorder الممكن تواجهنا و كيف ممكن نتعامل معاها</p><p><br></p><p>بعد كميه الأحداث الحصلت ح نتكلم عن اضطراب ما بعد الصدمة من ناحية تعريف من ناحية أعراض من ناحية كيفيه تعامل&nbsp;</p><p><br></p><p>اضطراب ما بعد الصدمة دا هو دايما الاستجابة الطبيعية البتحصل للواحد بعد الحدث الصادم البتعرض ليهو&nbsp;</p><p><br></p><p>طبعا الحدث الصادم بختلف من زول لي زول لكن في الوضع العام للسودان هي الحرب&nbsp;لأنو في مرات بتحصل تروما أو PTSD لكن من حدث مثلا جاي من حاجة طبيعية زي الكوارث الطبيعية زي الزلازل أو البراكين أو حاجات زي دي لكن في الحالة دي هي الحرب&nbsp;</p><p><br></p><p>الآثار النفسية إذا أنا ما قدرت اتعامل معاها بصورة كويسة أنا ح أكون عرضة للتوتر والقلق و لاكتئاب والوسواس القهري ومشاكل في الشخصية و ح أكون عرضة لأنو أنا الآثار البسيطة ح تبقى أكبر وتخش فيها أعراض تانية بسبب إنو ما حليتها من بدري&nbsp;</p><p><br></p><p>طيب اضطراب ما بعد الصدمه ك مفهوم الاستجابة البتحدث دي بتولد عندي نوع من المشاعر السلبيه زي الإنطوائية وحب العزلة وعدم التفاعل وعدم ممارسة الأنشطة واضطرابات في الأكل بزيادة أو نقصان اضطرابات في النوم دايما بجي فلاش باك بالحاجات الحصلت دي وذكريات مؤلمة على شكل كوابيس و بقوم من النوم مخلوعة و تفاصيل زي دي</p><p><br></p><p>في أعراض تانية بتختلف من زول لي زول الاعراض دي مهم إنها تاخد فتره زمنيه معينه يعني مثلا هي ممكن تكون طبيعيه في الشهر الأول ماكسمم كدا لأنو أصلا ردة الفعل الطبيعيه من الجسم إنو بفرز الهرمونات دي عشان يقدر يتكيف مع الواقع الجديد يعني إنت ممكن تكون عادي في الأول تكون مرت عليك نفس الأعراض بس ممكن تكون بي صورة خفيفة وأقل ما بنفس الحدة ليه ؟ دي جسمك ياداب بيتعود علي الحاجات الحصلت جديدة المناطق المسؤولة عن ادراكنا وعن تركيزنا الفي الفص الجبهي منطقه اللوزة والحصين ف الحاجة دي لمن الفترة تعدي الشهر إنت مفروض تطلب المساعدة كيف تقدر تتعامل مع كل الاعراض الحصلت عشان الموضوع ما يبقا ليك مشكلة لي قدام وتقدر ترجع من جديد&nbsp;</p><p><br></p><p>في الفيديو الجاي ح نتكلم عن الأعراض هي شنو وكيف أقدر أتعامل معاها</p>